[{"text_idx": "#000000", "text": "Lo\u0303ikusta\u0308nupu\u0308ha on ka\u0308es. Selleks pa\u0308evaks peaksid annid po\u0303llult ja aiast olema salves \u2013 loodetavasti ka see eripalgeline vili, mida aasta va\u0308ltel igau\u0308ks meist ise on hooldanud, lootnud ja oodanud. Olenemata sellest, kui palju seda vilja on, on meil po\u0303hjust olla ta\u0308nulik. Ta\u0308nulik elu ja selle andide eest, teenimatu rikkuse eest, mis meid u\u0308mbritseb. Vo\u0303ime olla ro\u0303o\u0303msad, et oleme olemas ja saame seda ko\u0303ike teha. Na\u0308ha, kuulda, jagada, ta\u0308hele panna. Saada osa meid u\u0308mbritsevast rikkusest. Ta\u0308nases Kirik & Teoloogia numbris ku\u0308sime, milles see meile osaks langenud rikkus tegelikult seisneb."}, {"text_idx": "#000001", "text": "Ko\u0303ige enam la\u0308htub sellest ku\u0308simusest EELK Rakvere Kolmainu ja Ka\u0308smu koguduste o\u0303petaja Tauno Toompuu, kelle lo\u0303ikusta\u0308nupu\u0308ha jutlus teeb selge vahe maise ja taevase rikkuse vahele. Ko\u0303ik me oleme rikkad Jumalas. Mis siis, et see on u\u0308ks iseva\u0308rki rikkus \u2013 meile annab see kindluse ja vabaduse, millist me ei leia mitte kusagilt mujalt."}]